INDIVIDUALIOS PRIEŽIŪROS DARBUOTOJO 

PAREIGYBĖS APRAŠYMAS
I. BENDRIEJI NUOSTATAI

1. Individualios priežiūros darbuotojui priskiriamas kvalifikuoto darbuotojo grupei. 

2. Pareigybės lygis – C, kuriam būtinas ne žemesnis kaip vidurinis išsilavinimas.
3. Pareigybės paskirtis - dirbti savarankiškai pagal įgytą kvalifikaciją, bendradarbiauti su socialiniu darbuotoju,  kitais, specialistais ir asmenimis, globos namų gyventojų buitinių, higieninių, socialinių reikmių tenkinimas, pagalba vykdant socialinę reabilitaciją ir integraciją į visuomenę.
4. Pareigybės darbo sritis – padėti į globos namus atvykusiam ar juose gyvenančiam asmeniui prisitaikyti prie aplinkos, tenkinti buitinius ir socialinius poreikius, įtakoti jo socialinio funkcionavimo skatinimą bei integraciją į visuomenę.
5. Individualios priežiūros darbuotojas tiesiogiai pavaldus socialiniam darbuotojui.
II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI
6. Individualios priežiūros darbuotojas  turi atitikti šiuos  specialiuosius reikalavimus:

6.1. 
 Individualios priežiūros darbuotojas privalo žinoti pirmosios medicininės pagalbos būdus ir sugebėti ją suteikti globos namų gyventojams .
6.2. 
Individualios priežiūros darbuotojas turi sugebėti nustatyti gyventojo poreikius bei dalyvauti kartu su socialiniu darbuotoju sudarant rašytinius individualius planus (ISPG) jo socialinei reabilitacijai įgyvendinti.

6.3. 
 Individualios priežiūros darbuotojas privalo turėti minimalių teorinių bei praktinių žinių apie globą, slaugą, reabilitaciją.

III. BENDROSIOS NUOSTATOS

1. Individualios priežiūros darbuotojas priimamas dirbti ir atleidžiamas Jotainių socialinės globos namų (toliau – įstaiga) direktoriaus įsakymu.

2. Su darbuotoju yra sudaroma terminuota arba neterminuota darbo sutartis.

3. Individualios priežiūros darbuotojas priklauso Socialinio darbo padaliniui.
4. Individualios priežiūros darbuotojas yra tiesiogiai pavaldus socialiniam darbuotojui.
5. Individualios priežiūros darbuotojas dirba pagal iš anksto sudarytą darbo grafiką.
6. Įstaigos administracija pasilieka teisę, esant būtinumui, keisti darbo grafiką.
7. Ilgesnį laiką darbe nesant individualios priežiūros darbuotojo (liga, atostogos ir t.t.) jo darbą atlieka socialinio darbuotojo paskirtas individualios priežiūros darbuotojas.
8. Pradėdamas dirbti individualios priežiūros darbuotojas turi išklausyti įžanginius mokymus. Mokymų trukmė turi būti ne trumpesnė kaip 40 valandų.
9. Individualios priežiūros darbuotojas privalo dalyvauti periodiniuose mokymuose.
10. Individualios priežiūros darbuotojas laikosi darbų saugos, priešgaisrinės saugos reikalavimų.

IV.  ŠIAS PAREIGAS EINANČIO DARBUOTOJO FUNKCIJOS IR PAREIGOS
1. Individualios priežiūros darbuotojas teikia pagalbą tenkinant gyventojo:

1.1. Higieninius poreikius:

1.1.1.  Organizuoti kasdieninį gyventojų rytinį ir vakarinį prausimąsi.

1.1.2. Prausti gulinčius gyventojus (rankų, veido, lytinių ir šalinimo organų higiena, vakarinis kojų plovimas).

1.1.3. Padėti gyventojams atlikti kasdieninę burnos priežiūrą (dantų valymą, burnos skalavimą).

1.1.4. Padėti gyventojams nusimaudyti.

1.1.5. Numaudyti gulinčius gyventojus.

1.1.6. Parinkti drabužius pagal sezoną ir padėti gyventojams apsirengti.

1.1.7. Kartą per dieną pakeisti apatinius drabužius (esant poreikiui ir dažniau).

1.1.8. Kartą per dieną perrengti gulinčius gyventojus (esant poreikiui ir dažniau).

1.1.9. Keisti gulinčio gyventojo patalynę, pakloti lovą (ne rečiau nei kas 7 dienas, esant poreikiui ir dažniau).
18.1.10. Padėti ir mokyti gyventojus pasikloti lovą ir pasikeisti patalynę (ne rečiau nei kas 7 dienas, esant poreikiui ir dažniau).
18.1.11. Paduoti basoną ir gyventojui po tuštinimosi apiplauti tarpvietę.
  18.1.12. Padėti naudotis tualetine kėde.

  18.1.13. Padėti ir mokyti elgesio tualete.
               18.1.14. Esant poreikiui keisti gyventojams sauskelnes.
1.2. Maitinimo poreikius:
1.2.1. Atnešti maistą iš virtuvės gulintiems ir ne valgykloje valgantiems gyventojams.

1.2.2. Pamaitinti negalinčius savarankiškai pavalgyti gyventojus.

1.2.3. Patiekti maistą savarankiškai pavalgyti galintiems gyventojams, kurie valgo aukštuose esančiose valgyklėlėse arba savo gyvenamuosiuose kambariuose.

1.2.4. Nunešti į indų plovyklą panaudotus indus.
1.3. Judėjimo poreikius:

1.3.1. Organizuoti gyventojų buvimą gryname ore.

1.3.2. Padėti judėjimo negalią turintiems gyventojams neįgaliojo vežimėliu išvažiuoti į kiemą.

1.3.3. Palydėti neveiksnų gyventoją pasivaikščioti už aptvertos teritorijos.

1.3.4. Palydėti neveiksnų gyventoją į parduotuvę ir padėti apsipirkti.

1.3.5. Padėti gyventojams naudotis kompensacine technika (neįgaliojo vežimėliu, vaikštyne, lazda).
1.4. Buitinius poreikius:
1.4.1. Palaikyti švarą ir tvarką kambariuose, vadovaujantis valymo ir dezinfekcijos planu.

1.4.2. Atlikti pagrindinį patalpų valymą ir dezinfekciją vieną kartą ketvirtyje, vadovaujantis sudarytu planu.

1.4.3. Tvarkyti kitas bendro naudojimo ir higienines patalpas (valyti langus, plauti grindis, atlikti dezinfekciją).
1.5. Laisvalaikio ir užimtumo poreikius: 

1.5.1. Vadovaujantis sudarytu individualiu socialinės globos planu ir užimtumo grafiku palydėti gyventoją į užsiėmimus.

1.5.2. Vesti užimtumo užsiėmimus.

1.5.3. Priminti gyventojams, kada jie turi lankyti užsiėmimus.

1.5.4. Organizuoti darbinę veiklą atsižvelgiant į gyventojų pomėgius: padėti gyventojams sodinti, prižiūrėti ir nuimti gyventojų daržo derlių; padėti sodinti ir prižiūrėti gyventojų gėlynus; padėti pasodinti gyventojų vaismedžius ir vaiskrūmius, juos prižiūrėti, genėti ir nuimti derlių.

1.5.5. Organizuoti ir padėti prižiūrėti mirusiųjų gyventojų kapavietes. 

1.5.6.  Organizuoti ir pravesti maisto ruošimo užsiėmimus.
1.6. Kitus poreikius:

1.6.1. Rūpintis gyventojų saugumu, prižiūrėti gyventojus esančius teritorijoje, kieme (prižiūrėti, kad neveiksnūs ir neorientuoti gyventojai neišeitų iš teritorijos ribų, pildyti atvykusių svečių žurnalą).

1.6.2. Lydėti gyventoją į gydymo įstaigas.

1.6.3. Gyventojui mirus, jį nuprausti, aprengti.
V. ATSAKOMYBĖ
8. Individualios priežiūros darbuotojas atsako už:

8.1. savalaikį aukščiau išvardintų pareigų vykdymą;

8.2. žalą padarytą dėl savo veikos;

8.3. efektyvų ir gerą darbų ir paslaugų atlikimą;

8.7. gautos informacijos konfidencialumą;

8.5. direktoriaus teisėtų įsakymų ir nurodymų vykdymą;

8.6. šių pareiginių nuostatų vykdymą;

8.7. savalaikį bei kokybišką užduočių vykdymą;

8.8. savarankiškai priimtus sprendimus.

9. Socialinio darbuotojo padėjėjas už padarytas profesines ir etikos klaidas, aplaidumą ar netinkamai atliktas pareigas atsako pagal Lietuvos Respublikos įstatymus. Jis gali būti traukiamas drausminėn, civilinėn, administracinėn ar baudžiamojon atsakomybėn įstatymų nustatyta tvarka.
